Senise rahvaliitlase, vana punase Jaak Alliku koht on muidugi sotsialistide hulgas, aga no mis sots see Sea-Tiit kah on? Mina ei mõista Tammsaart küll teisiti ette kujutada kui põrsaga kaenlas.    Aga mõelge, mis siis saab, kui Tiit võtab oma sea parteikoosolekule kaasa? Põrsas kiunub, reostab Tiidu enda riided, pissib Pihli ülikonnale - missugune kaos! Rahvas ruigab ehk looma nägemise rõõmust kaasagi, aga Pihli miilitsamõistus jookseb kindla peale  kokku.    Oleks ikka võinud vana kaardiväe hulka jääda. Sea-Tiit passib Estrile ja Maile seltsiks, need oleks rõõmuga siga silitanud ja notsutanud, meie sotsid on aga enamasti linnainimesed ja pole kärsalisi enne näinud, ei nemad sellise asjaga harju.